*Projekts*

Jelgavas novada dome

**LĒMUMS**

Jelgavā

2024. gada 28. februārī Nr.\_

**Par Jelgavas novada pašvaldības izglītības iestāžu izmaksu un līdzfinansējuma apmēra privātajām pirmsskolas izglītības iestādēm apstiprināšanu**

Pamatojoties uz Ministru kabineta 2016. gada 28. jūnija noteikumu Nr. 418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 9.un10. punktu, Ministru kabineta 2015. gada 8. decembra noteikumu Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātajai izglītības iestādei” 6., 7., 7.1 punktu un 17.punktu, Jelgavas novada dome **nolemj:**

1. Apstiprināt Jelgavas novada pašvaldības izglītības iestāžu pirmsskolas izglītības programmas izmaksas vienam izglītojamajam mēnesī (1. pielikums).
2. Apstiprināt Jelgavas novada pašvaldības izglītības iestāžu vispārizglītojošo programmu izmaksas vienam izglītojamajam mēnesī (2. pielikums).
3. Apstiprināt pašvaldības līdzfinansējumu privātajām pirmsskolas izglītības iestādēm vienam izglītojamajam:
	1. no pusotra gada līdz četru gadu vecumam – 385,36 EUR (trīs simti astoņdesmit pieci *euro* 36 centi) apmērā (3. pielikums);
	2. obligātās sagatavošanas vecumā – 240,83 EUR (divi simti četrdesmit *euro* 83 centi) apmērā (3. pielikums).
4. Jelgavas novada pašvaldības izglītības iestāžu izmaksas piemērot par laika posmu no 2024. gada 1. janvāra.
5. Jelgavas novada pašvaldības līdzfinansējumu privātajām pirmsskolas izglītības iestādēm piemērot no 2024. gada 1. marta.
6. Uzdot Jelgavas novada Izglītības pārvaldei veikt lēmuma izpildi.
7. Lēmumu daļā par pašvaldības atbalsta noteikšanu nosūtīt Vides aizsardzības un reģionālās attīstības ministrijai triju darbdienu laikā pēc lēmuma parakstīšanas.
8. Ar šī lēmuma spēkā stāšanās brīdi spēku zaudē 2023. gada 22. februāra lēmums Nr. 17 “Par Jelgavas novada pašvaldības izglītības iestāžu izmaksu tāmju un līdzfinansējuma apmēra privātajām pirmsskolas izglītības iestādēm apstiprināšanu”.
9. Lēmums stājas spēkā 2024. gada 1. martā.

Priekšsēdētājs M. Lasmanis

*Sagatavoja K. Strūberga, D. Liepa*